คุณคะมีเรื่องจะปรึกษาค่ะ คือส่วนตัวเป็นคนที่ประจำเดือนมาไม่ตรงวันอยู่แล้วค่ะ แต่ว่าก่อนหน้านั่นปวดข้างล่างเต้านมค่ะปวดได้สักพัก พอวันนี้อาการปวดเต้านมเริ่มหาย แต่ประจำเดือนยังไม่มาเลยค่ะ รู้สึกคัน แสบ ช่องคลอดด้วยค่ะ ตกขาวน้อยค่ะ เป็นสีขาวขุ่นพอลองเอาทิชชู่ป้ายเป็นสีเหลืองอ่อนนิดๆ อยากทราบว่าเกี่ยวกับการตั้งครรภ์ไหมค่ะ หรืออาการอื่น
สวัสดีค่ะ ประจำเดือนไม่มาหรือมาช้ากว่า 35 วันจากครั้งก่อน อาจมีสาเหตุมาจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่ ภาวะไข่ไม่ตกชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าการมีหรือไม่มีตกขาวนั้นไม่ได้บ่งบอกถึงการตั้งครรภ์ แต่ถ้าเป็นตกขาวสีผิดไปจากสีขาว และแสบคันช่องคลอดร่วมด้วย อาจเป็นช่องคลอดอักเสบ ควรไปพบแพทย์เพื่อตรวจและรับการรักษาต่อไปค่ะ